Tom Rune Mehlum

Tom Rune Mehlum (født 1961) er en norsk næringslivmann og idrettsleder.

Han er utdannet Markedsøkonom DIHM og EDB Ingeniør, og har hatt flere lederstillinger i norsk næringsliv, herunder administrerende direktør i nettkonsulentselskapet Fiber AS, utviklingsdirektør i Nethouse ASA og salgs- og markedsdirektør i telekomselskapet Touch Mobility AS.

Mehlum er engasjert i fitness og vekttrening. I 1990 ble han valgt som president i Norges Kroppsbyggerforbund. I 1993 etablerte han Norges Fitnessforbund. Senere slo han disse forbundene sammen til Norges Kroppsbygger- og fitnessforbund.
Han ble valgt inn som medlem i dommerkomiteen i International Federation of Bodybuilders. Mehlum var internasjonal dommer for både amatører og profesjonelle. Mehlum var president i tre valgperioder. 

I 1996 var han første i verden som arrangerte en profesjonell kvinnelig fitnesskonkurranse som selvstendig konkurranse. Konkurransen gikk i Oslo Konserthus med verdenseliten i kvinnelig fitness som deltagere og tolv internasjonale dommere. Konkurransen ble vist på TVNorge. 
I 1998 dømte han Mr. Olympia (de profesjonelle bodybuildernes VM) i Madison Square Garden i  New York City.

Mehlum mottok to internasjonale ærespriser for sitt arbeid for fitness og bodybuilding i Norge, november 1992 fikk han IFBB Silver Medal, og i november 1994 IFBB Gold Medal.

Etter OL på Lillehammer i 1994 overrakk Mehlum, på vegne av International Federation of Bodybuilders, æresprisen IFBB Gold Medal til Gerhard Heiberg for hans innsats for å fremme idrett.

Mediegründer

I 90-årene var han redaktør for nisjebladet B&K Sports Magazine og involvert i nisjetidsskriftene Fitness og Edge. Senere etablerte han en tematisk etterfølger i Sport & Fitness. I perioden oversatte han også den populære svenske treningsboken Effektiv Bodybuilding av Ove Rytter til norsk.

Siden 2011 har Mehlum arbeidet med digitale tidsskrifter, både innen forbruker- og industrisegmentet. Han er involvert i konsumentmagasinene Stereo+ og Fotomag, samt industrimagasinene AMNYTT og Min Drift & Vedlikehold. Alt etter hvert samlet under selskapet iNEWS Media Group AS med datterselskaper, hvor han er daglig leder og styreleder. 

Messearrangør

Han er også en av kreftene bak Oslo HiFi Show, en messe for hjemmeelektronikk, som første gang ble arrangert i 2023 i Asker.

Ishockey

I perioden 2023 - 2024 var han også styreleder i en av norske eldste ishockeyklubber: Furuset Ishockey Elite.

Alvorlig syk

I nyere tid har han også opplevd helseutfordringer. I 2024 ble det offentlig kjent at han fikk en kreftdiagnose i 2023 og behandlet med gode resultater, noe som ble omtalt i norske medier.

Tross utfordringene har han opprettholdt sitt engasjement for trening og helse samt digitale fagtidsskrifter.

 Galleri 

 Referanser 

 Eksterne lenker 
 Stereo+
 Fotomag
 AMNYTT
 Min Drift & Vedlikehold
 IFBB
 Nettavisen
 Oslo HiFi Show
 Furuset Ishockey Elite
 Groruddalen Akers Avis
 B&K Sports Magazine/BODY

Kategori:Norske idrettsledere
Kategori:Personer fra Oslo
Kategori:Norske næringslivsledere